טיפ # 5: **חיפוש לבדיקת כשירות לפטנט**

**מאמר זה הוא החמישי בסדרה על קניין רוחני לחברות סטארט-אפ**

**3 דברים שעליכם לדעת על חיפוש לבדיקת כשירות לפטנט**

מהו חיפוש כזה (ומה הוא לא)?

**חיפוש לצורך בדיקת כשירות לפטנט** **הוא** חיפוש לאיתור ידע קודם על מנת לבסס את הסבירות לרישום מוצלח של פטנט לאמצאה. המקורות הראשיים שבהם נערך חיפוש על ידי עורכי דין של פטנטים ובוחנים הם מאגרי נתונים של פטנטים באופן כללי, ומאגרי נתונים של כתבי עת מדעיים לאמצאות בביוטק ובכימיה, וזאת בעיקר לצורכי נוחיות. קיימים מקורות ידע נרחבים אחרים פרט למאגרי הנתונים האלה, וניתן להשתמש בכל המידע הזמין לציבור כדי לבסס את הכשירות לפטנט לאמצאה שלכם.

**חיפוש לבדיקת כשירות לפטנט** **אינו** חיפוש לצורך בירור אם השקה של מוצר לשוק תחשוף אתכם להפרת פטנט קיים (דיון בחיפוש כזה, המכונה 'freedom to operate', יופיע מאוחר יותר בסדרה זו).

**מדוע חשוב לבצע חיפוש לבדיקת כשירות לפטנט?** חיפוש כזה חשוב כדי להעריך את הסבירות להשגת פטנט לאמצאה שלכם, וחשוב לא פחות, כדי לשפר ולחזק את הבקשה שלכם לפטנט. אם תגלו שאחרים כבר חשבו על חלקים מסוימים באמצאה שלכם, הדבר עשוי לגרום לכם לחשוב עליהם שוב ולשפר אותם באופן מהותי.

**מתי עליי לבצע את החיפוש?** כאמור לעיל, ביצוע חיפוש לבדיקת כשירות לפטנט עשוי לשפוך אור על חלקים באמצאה שלכם שאחרים חשבו עליהם, ובתגובה לכך אתם עשויים למצוא פתרונות חדשים, ולפעמים אפילו טובים יותר. לפיכך, הזמן הטוב ביותר לבצע את החיפוש הוא לפני הכנת הבקשה לפטנט.

**שאלות ותשובות נוספות של JMB:**

שאלה: נאמר לי שכאשר נבחנת בקשה לפטנט נערך חיפוש, והתוצאות נשלחות אליי על ידי בוחן הפטנטים. אם זה המצב, מדוע עליי להשקיע כסף נוסף בחיפוש נפרד?

תשובה: ***לא*.** נכון שאינך נדרש לערוך חיפוש, אך לא היית רוצה להמתין לכך שבוחן פטנטים יודיע לך כי קיים ידע קודם. בשלב זה, שיהיה כנראה שנתיים לפחות לאחר הגשת הבקשה, כבר השקעת זמן וכסף רק כדי לגלות שהאמצאה שלך אינה כשירה לפטנט כפי שחשבת (וכפי שאמרת למשקיעים שלך!). ואם לא די בכך, ברגע שהוגשה בקשה לפטנט לא ניתן להוסיף שינויים ותוספות לדברים שתוארו והוצגו לראשונה בבקשה לפטנט. השורה התחתונה היא שככל שתגלה יותר אודות ידע קודם, כך תהיה מוכן יותר, וכך יגברו סיכוייך לקבל פטנט בעל ערך.

יש לכם שאלות על המידע הכלול כאן? יש נושאים אחרים שהייתם רוצים לשמוע עליהם? ספרו לי!